મિગ વિમાનોનો કાફલો ઓછો થતો જતો હતો તેની ચિંતામાં એરફોર્સ હતું. છતાં પાંચ વર્ષ આમ જ પસાર થઈ ગયા. 2006માં એરફોર્સ તરફથી ફરી સરકારને તાકિદ કરવામાં આવી હતી કે વિમાનોની તાકિદની જરૂરિયાત છે. તેથી હવે બીજું ટેન્ડર તૈયાર કરવામાં આવ્યું. વિદેશી કંપની સાથે સહયોગ કરીને, ભારતમાં પણ વિમાનોનું ઉત્પાદન થાય તે બધી વાતો વચ્ચે આખરે 126 MMRCA ખરીદવા માટે નિર્ણય લેવાયો, કેમ કે ઝડપથી વિમાનો મળે તે જરૂરી હતી. ઑગસ્ટ 2007માં નવું ટેન્ડર બહાર પડ્યું હતું.